CELEX: C2004/168/06
Language: da
Date: 2004-06-26 00:00:00
Title: Sag C-197/04: Sag anlagt den 30. april 2004 af Kommissionen for De Europæiske Fællesskaber mod Forbundsrepublikken Tyskland

26.6.2004   
            
            
               DA
            
            
               Den Europæiske Unions Tidende
            
            
               C 168/3
            
         Sag anlagt den 30. april 2004 af Kommissionen for De Europæiske Fællesskaber mod Forbundsrepublikken Tyskland
   (Sag C-197/04)
   (2004/C 168/06)
   Ved De Europæiske Fællesskabers Domstol er der den 30. april 2004 anlagt sag mod Forbundsrepublikken Tyskland af Kommissionen for De Europæiske Fællesskaber ved Kilian Gross, som befuldmægtiget, og med valgt adresse i Luxembourg.
   Kommissionen har nedlagt følgende påstande:
   
               1.
            
            
               Det fastslås, at Forbundsrepublikken Tyskland har tilsidesat sine forpligtelser i henhold til artikel 4, stk. 1, litra b), i Rådets direktiv 95/59/EF (1) om forbrugsbeskatning af forarbejdet tobak bortset fra omsætningsafgift og i henhold til artikel 2, stk. 1, i Rådets direktiv 92/79/EØF af 19. oktober 1992 (2) om indbyrdes tilnærmelse af cigaretafgifterne, idet den har anvendt afgiftssatsen for finskåren tobak til rulning af cigaretter på tobaksruller, der sælges under navnet »West Single Packs«.
            
         
               2.
            
            
               Forbundsrepublikken Tyskland tilpligtes at betale sagens omkostninger.
            
         Søgsmålsgrunde og væsentligste argumenter:
   Efter Kommissionens opfattelse drejer det sig ved de på det tyske marked under betegnelsen »West Single Packs« solgte tobaksruller, som forbrugeren ved en simpel, ikke-industriel behandling kan skyde ind i et særskilt købt cigaretpapirhylster med filter, om cigaretter i den forstand, hvori udtrykket er anvendt i artikel 4, stk. 1, litra b), i Rådets direktiv 94/59/EF, der tilsvarende skal afgiftsbelægges som sådanne.
   De tyske retsforskrifter er således ved anvendelsen af afgiftssatsen for finskåren tobak til rulning af cigaretter på »West Single Packs« i strid med artikel 4, stk. 1, i Rådets direktiv 95/59/EF, samt artikel 2, stk. 1, i Rådets direktiv 92/79/EØF.
   
      (1)  EFT L 291, s. 40.
   
      (2)  EFT L 316, s. 8.